Imtella' Lulju 13, 2021 - Aġġornata 13 Ta' Lulju, 2021 10:04am Numru ta' partitarji Ingliżi qed jiġbru petizzjoni biex il-finali tal-Euro bejn l-Ingilterra u l-Italja terġa' tintlagħab. Il-ġbir tal-firem qed isiru fuq is-sit Change.org li huwa sit li fuq jinġabru petizzjonijiet dwar diversi suġġetti. Il-partitarji Ingliżi qed jilmentaw li r-referi ħalli lill-plejers Taljani jwettqu wisq fawls fuq tagħhom. Din mhix l-ewwel petizzjoni li nfetħet fuq l-imsemmi sit b'rabta mal-Euro 2020. Partitarji Franċiżi kienu fetħu waħda fuq il-logħba mal-Iżvizzera li fiha kienu eliminati. Petizzjoni oħra li nfetħet minn partitarji Ingliżi tħeġġeġ biex fil-grawnds tal-futbol ma jitħallew jidħlu razzisti. Dan wara li t-tliet plejers Ingliżi li fallew il-penalties kontra l-Italja, li nzertaw ta' karnaġġjon skur, spiċċaw fil-mira ta' insulti minn ċertu partitarji.